Hier is Gauteng en KZN se lekkerste eetplekkeAl die wenners van 2019 (Foto: Verskaf) Eat Out het Dinsdagaand die beste alledaagse eetplekke in Gauteng en KwaZulu-Natal by ŉ toekenningsgeleentheid in Sandton aangewys. Die Eat Out Mercedes Benz Everyday Eateries-toekennings word jaarliks aan restaurante toegeken wat vir mense goeie diens, heerlike kos en ŉ gemaklike atmosfeer bied. “Dit is daardie eetplek waarheen jy keer op keer teruggaan omdat dit jou laat voel of jy by vriende gaan kuier,” het Adelle Horler, uitvoerende hoof van Eat Out, gesê. Maroela Media het vroeër berig dat dié restaurante gekies word deur ’n 50-50‑telling op te stel uit die publiek se resensies en die menings van Eat Out se paneel van kenners. Dinsdagaand is die wenners in Gauteng en KwaZulu-Natal aangekondig, en op 25 September sal die Wes-Kaap se beste eetplekke aangekondig word. “Ons is mal daaroor dat die wenners van die toekennings grotendeels deur die klante van die restaurante bepaal word. Baie eer word aan fynproewer-restaurante gegee, maar ons moet ook die alledaagse eetplekke vier wat mense laat terugkom vir hul gunstelingdis wat hulle so goed ken. Só help ons jou dalk om restaurante in jou buurt op te spoor waarvan jy dalk nie eens geweet het nie!” het Horler gesê. Hier is die wenners van die Eat Out Mercedes Benz Everyday Eateries-toekennings: Gauteng The Countess in Mellville het die prys gewen vir Beste burger-eetplek (Foto: Facebook) Beste bistro Wenner: Tin Roof Café, Mooiplaats Hoogs aanbeveel: Douglas + Hale, Parktown North Beste koffiewinkel Wenner: Café Billi Bi, Modderfontein Hoogs aanbeveel: Afro-boer, Die Wilgers Beste burger-eetplek Wenner: The Countess, Mellville Beste biefstuk-eetplek Wenner: Che Argentine Grill, Parkwood Beste tapas-eetplek Wenner: NGC, Randburg Hoogs aanbeveel: Mix Cocktail Bar, Rosebank Casa Bella in Montecasino het die prys gewen vir Beste Italiaanse eetplek (Foto: Facebook) Beste Asiatiese eetplek Wenner: Momo Kuro, Rosebank Beste Italiaanse eetplek Wenner: Casa Bella, Montecasino Beste Meksikaanse eetplek Wenner: J. Rabbit Tequileria, Sandton KwaZulu-Natal Beste koffiewinkel: Café Mayfair, Hillcrest Beste burger-eetplek: Smokin’ Joe’s, Durban Beste biefstuk-eetplek: Butcher Block, Umhlanga Beste plattelandsestyl-eetplek: Oaklands Country Manor, Van Reenen